සූර්ය පැනලවලින් උපරිම විදුලිබල ශක්තියක් උත්පාදනය කරගැනීම සඳහා දිසාව, පිහිටීම, උෂ්ණත්වය, ආර්ද්‍රතාව, සූර්ය විකිරණ ප‍්‍රබලතාව සහ ආනතිය හඳුනාගැනීමේ ස්වංක‍්‍රීය පද්ධතියක් නිපදවීමට මොරටුව විශ්ව විද්‍යාලයේ යාන්ත‍්‍රික ඉංජිනේරු අංශය සමත්වී සිටියි. සූර්ය පැනල සවි කිරීමේදී වැඩි බලශක්තියක් උත්පාදනය කරගැනීම ඉතා වැදගත් වන අතර වඩා කාර්යක්‍ෂම ඵලදායී සූර්ය බලශක්ති උත්පාදනයක් සදහා ස්ථාපනය කරන ස්ථානය, සූර්ය පැනලයේ මූලද්‍රව්‍ය, පැනලයේ ආනතිය සහ පැනලයේ උෂ්ණත්වය ඇතුළු විවිධ පාරිසරික සාධකද බලපායි. යාන්ත‍්‍රික ඉංජිනේරු දෙපාර්තමේන්තුවේ පශ්චාත් උපාධි අපේක්‍ෂක ජානක බස්නායක සහ කථිකාචාර්ය දුමිත් ජයතිලක යන නිර්මාණකරුවෝ මෙය නිර්මාණය කළහ. දෙපාර්තමේන්තුවේ ජ්‍යෙෂ්ඨ කථිකාචාර්ය ආචාර්ය රංජිත් අමරසිංහ, නියෝජ්‍ය උපකුලපති යාන්ත‍්‍රික ඉංජිනේරු දෙපාර්මේන්තුවේ මහාචාර්ය රාහුල අත්තලගේ සහ විදුලි ඉංජිනේරු දෙපාර්තමේන්තුවේ ජ්‍යෙෂ්ඨ කථිකාචාර්ය ආචාර්ය බුද්ධික ජයසේකර යන මහත්වරු ඔවුනට මඟ පෙන්වූහ.
දිසාව, පිහිටීම, උෂ්ණත්වය, ආර්ද්‍රතාව, සූර්ය විකිරණ ප‍්‍රබලතාව සහ ආනතිය හඳුනාගැනීමේ ස්වංක‍්‍රීය පද්ධතියක් නිපදවූයේ කුමක් සඳහාද?
සූර්ය පැනලවලින් උපරිම විදුලිබල ශක්තියක් උත්පාදනය කරගැනීම සඳහා